b'\n_START_ARTICLE_\nMalgorzata Jaworska\n_START_SECTION_\nBiografi\n_START_PARAGRAPH_\nHun har holdt konserter i en rekke land og deltatt p\xc3\xa5 internasjonale festivaler. Hun har ogs\xc3\xa5 flere CD-innspillinger bak seg. Hennes repertoar spenner fra Bach til samtidsmusikk og hun har h\xc3\xb8stet s\xc3\xa6rlig rosende omtale for sine tolkninger av Fr\xc3\xa9d\xc3\xa9ric Chopins musikk. _NEWLINE_Siden 1984 har Jaworska bodd i Norge, og hun har etter hvert f\xc3\xb8yd den norske komponisten Thomas Tellefsen til sitt repertoar. Malgorzata Jaworska f\xc3\xa5r mye av \xc3\xa6ren for at T. Tellefsen har f\xc3\xa5tt sin renessanse. Hun har spilt en rekke av hans komposisjoner b\xc3\xa5de i Krak\xc3\xb3w og Warszawa, samt i en rekke norske byer. I 2006 fremf\xc3\xb8rte hun T. Tellefsens Klaverkonsert g-moll, op. 8 for f\xc3\xb8rste gang i Polen. I 2014  og i 2016  spilte hun hans verker i Wien. Jaworska har spilt inn alle klaververkene til Thomas Tellefsen p\xc3\xa5 fire CD-er (verdenspremiere \xe2\x80\x93 plateselskapet Acte Pr\xc3\xa9alable) som ble dedikert H.M. Dronning Sonja i forbindelse med hennes 70-\xc3\xa5rsjubileum._NEWLINE_I Arendal gamle r\xc3\xa5dhus fremf\xc3\xb8rte pianisten verker til T.D.A. Tellefsen og F. Chopin for H.K.H. Kronprins Haakon og H.K.H. Kronprinsesse Mette-Marit under deres fylkesbes\xc3\xb8k i Aust-Agder i 2010._NEWLINE_Malgorzata Jaworska var medlem av \xc3\xa6reskomit\xc3\xa9en for feiringen av Chopin 200-\xc3\xa5rsjubileum i Norge ved Republikken Polens ambassade i Oslo, og spilte finale \xe2\x80\x93 konserten for Chopin 2010 i Norge i den polske ambassaden den 1. mars 2011._NEWLINE_Hun vant prisen \xc2\xabFremragende polakk\xc2\xbb  i Norge 2013 i kategorien kultur.'